Уладзімір Піліпавіч Лемеш

Уладзімір Піліпавіч Ле́меш (—) — савецкі вучоны ў галіне заатэхніі, доктар сельскагаспадарчых навук (1952), прафесар (1954). Заслужаны дзеяч навукі БССР (1967).

 Біяграфія 
У. П. Лемеш нарадзіўся 22 сакавіка 1908 г. у вёсцы Падлессе Слуцкага павета Мінскай губерні (сучасны Слуцкі раён Мінскай вобласці Беларусі). У 1925 годзе быў накіраваны на вучобу ў Горыгорацкі земляробчы інстытут, які скончыў ў 1929 годзе. У 1929—1931 гг. навучаўся там жа ў аспірантуры пры кафедры агульнай заатэхніі па кармленню сельскагаспадарчай жывёлы. У 1931—1933 гг. у Магілёўскім інстытуце свінаводства — асістэнт, дацэнт кафедры кармлення сельскагаспадарчай жывёлы. З 1933 г. па ліпень 1941 г. выконваючы абавязкі загадчыка кафедры кармлення сельскагаспадарчай жывёлы Віцебскага ветэрынарнага інстытута, адначасова ў 1933—1938 гг. дэкан заатэхнічнага факультэта, у 1938—1941 гг. выконваючы абавязкі намесніка дырэктара па вучэбнай і навуковай рабоце. У 1941—1943 гг. У. П. Лемеш ва Ульянаўску — дырэктар Ульянаўскага ветэрынарнага тэхнікума. З 1943 г. да чэрвеня 1944 гг. намеснік дырэктара Куйбышаўскага сельскагаспадарчага інстытута. У 1944—1968 гг. У. П. Лемеш на пасадзе рэктара Віцебскага ветэрынарнага інстытута, у 1944—1975 гг. загадчык кафедры кармлення сельскагаспадарчай жывёлы.

Памёр У. П. Лемеш 14 жніўня 1975 г. Пахаваны ў Віцебску.

 Навуковая дзейнасць 
У. П. Лемеш займаўся навуковай дзейнасцю ў галіне кармлення сельскагаспадарчай жывёлы, вывучэннем хімічнага складу і пажыўных якасцяў кармоў на тэрыторыі Беларусі, мікраэлементнага жыўлення. Аўтар каля 100 навуковых прац, у т.л. 13 кніг і брашурА. П. Шпаков Владимир Филиппович Лемеш (К 100-летию со Дня рождения). Сярод важнейшых апублікаваных:
 Кармленне і адкорм свіней : падручнік для сельскагаспадарчых тэхнікумаў і раённых калгасных школ / У. П. Лемеш. — Менск: Дзяржаўнае выдавецтва БССР. Сельгассектар, 1935.
 Комбинированный силос и его приготовление / В. Ф. Лемеш. — Ленинград; Москва: Сельхозиздат, 1961.
 Состав и питательность кормов Белоруссии / В. Ф. Лемеш, В. К. Назаров, А. П. Шпаков, Е. Ф. Тарусова, С. И. Лемеш, З. М. Левина, В. В. Гобзем. — Минск: Сельхозгиз, 1962.
 Кормовые нормы и таблицы / В. Ф. Лемеш, А. П. Шпаков, В. К. Назаров. — Минск: Урожай, 1966.
 Аминокислотный состав протеина кормов / В. Ф. Лемеш, В. К. Назаров, А. В. Бугаков, Е. Ф. Тарусова, С. И. Лемеш. — Минск: Урожай, 1971.

 Грамадская дзейнасць 
У. П. Лемеш выбіраўся дэпутатам Вярхоўнага Савета БССР, Віцебскага абласнога і гарадскога Савета дэпутатаў. Быў членам Віцебскага аблвыканкама, Беларускага рэспубліканскага камітэта прафсаюзаў, Віцебскага абкама КПБ, Саюза журналістаў СССР.

 Узнагароды 
 Ордэн Леніна
 2 ордэны «Знак Пашаны»
 Медаль «За доблесную працу ў Вялікай Айчыннай вайне 1941—1945 гг.»
 Медаль «За доблесную працу. У азнаменаванне 100-годдзя з дня нараджэння Уладзіміра Ільіча Леніна»
 Малы Залаты медаль ВДНГ
 2 Ганаровыя Граматы Вярхоўнага Савета БССР

 Памяць 
З 2000 г. імя прафесара У. П. Лемеша носіць кафедра кармлення сельскагаспадарчай жывёлы УА «Віцебская ордэна „Знак Пашаны“ дзяржаўная акадэмія ветэрынарнай медыцыны».

 Літаратура 
  — С. 189.
  — С. 153.

 Спасылкі 
 Лемеш Владимир Филиппович  // Афіцыйны сайт УА ВДАВМ
 Сайт ДУА «Вучэбна-педагагічны комплекс яслі-сад-сярэдняя школа» 
 А. П. Шпаков Владимир Филиппович Лемеш (К 100-летию со Дня рождения) // Часопіс «Белорусское сельское хозяйство»

Катэгорыя:Нарадзіліся ў Слуцкім раёне
Катэгорыя:Выкладчыкі Віцебскай дзяржаўнай акадэміі ветэрынарнай медыцыны
Катэгорыя:Выпускнікі Беларускай дзяржаўнай сельскагаспадарчай акадэміі
Катэгорыя:Постаці беларускай жывёлагадоўлі
Катэгорыя:Рэктары Віцебскай дзяржаўнай акадэміі ветэрынарнай медыцыны
Катэгорыя:Дэпутаты Вярхоўнага Савета БССР
Катэгорыя:Узнагароджаныя Ганаровай граматай Прэзідыума Вярхоўнага Савета БССР
Катэгорыя:Заслужаныя дзеячы навукі Беларускай ССР
Катэгорыя:Дэпутаты Віцебскага абласнога Савета дэпутатаў
Катэгорыя:Дэпутаты Віцебскага гарадскога Савета дэпутатаў